Azdas loror (Cygnus columbianus columbianus)


Azdas loror ( Cygnus columbianus ) tir katca ke Cygnus oxi.

Irubaxo is tigira 
Azdas loror koe arkitikafa Kanada nelkon soblir ise kene atlantikafa amerikafa krimtaxo isu pacifikafa gifentugalur. Dile koe Europa zo wir.

Tamava sanelia ke azdas loror gu mon 300 000 zveri re zo uldiner.

Pimtara 
Azdas loror va oral ebeltaf vas 90 % is blafotaf gu arak sodir. Bewick loror, i eurasiafa apta, va oral liklikon blafotaf is ebeltaf sodir. Inafe abrotce tir vas 115 ik 150 cm- isen wiltade tir vas 170 ik 195 cm-.

Bati zveri talason gilazdar. Azdara tir abiceke dum ie ke tcabanes vakol.

Azdas loror zo torigir da co tir zveri digisi va logijafa bruxota, vas loa 25 200 bruxa bak fentugal ( 80 % besasa va taka is berga ).

Apteem 
Sedme Alan P. Peterson, bata katca tir dem toloya apta :
 Cygnus columbianus bewickii (Yarrel, 1830) - Bewick loror
 Cygnus columbianus columbianus (Ord, 1815) - Ord azdas loror

Afigasuteks

Notraca

Pulasa vuestexa is klita 
 (en) vuest- : Walvedeyafa Zveriopafa Aba : Cygnus columbianus is Anseriformes
 (fr+en) vuest- : Avibase : Cygnus columbianus
 (en) vuest- : UICN : Cygnus columbianus (Ord, 1815)
 (fr+en) vuest- : ITIS : Cygnus columbianus (Ord, 1815)

Ara vuestexa 
 Azdas loror (Cygnus columbianus) dene columbianus Wikispecies 

Loror (Cygnus columbianus)
Loror (Cygnus columbianus)
Loror (Cygnus columbianus)